Besedilo, ki je v vzorcih obarvano sivo, služi kot obrazložitev in pomoč projektantom in ga je potrebno pred zaključkom izbrisati. Za optimalno delovanje pripravljenih vzorcev je potrebno naložiti pisavo Inter, izbrano v skladu s CGP ZAPS.

# NASLOVNA STRAN

|  |  |
| --- | --- |
|  | NAČRT ARHITEKTURE |
| INVESTITOR: | Jože DolarFinančna ulica 1, 1000 Ljubljana |
| NAZIV GRADNJE:  | Vila Marija |
| KRATEK OPIS GRADNJE: | gradnja novega večstanovanjskega objekta s komunalnimi priključki ter zunanjo ureditvijo |
| VRSTE GRADNJE: | nova gradnja |
| VRSTA PROJEKTNE DOKUMENTACIJE:  | PZI |
| ŠTEVILKA PROJEKTA: | 2025-01 |
| DATUM IZDELAVE:  | Ljubljana, februar 2025 |
| PROJEKTANT: | ARHITEKT d.o.o., Slovenska 100, 1000 Ljubljana |
|  |  |
|  |  |
| ODGOVORNA OSEBA PROJEKTANTA: | Anton Glavnik |
| VODJA PROJEKTIRANJA: | Ana Pupedan, univ. dipl .inž. arh. |
| IDENTIFIKACIJSKA ŠTEVILKA: | ZAPS 1234 PA |
|  |  |
|  |  |

# ZBIRNO TEHNIČNO POROČILO

Zbirni načrt lahko izdelamo tako, da ga združimo »z načrtom, ki je osnova za izdelavo zbirnega načrta«, ki je, kadar gre za stavbe, načrt arhitekture. Tehnično poročilo načrta arhitekture je torej v tem primeru vključeno v zbirno tehnično poročilo.

Vzorec je tako pripravljen kot zbirno tehnično poročilo in vsebuje tudi povzetke iz drugih načrtov. Kadar izdelujemo samostojno tehnično poročilo načrta arhitekture, povzetke drugih načrtov izpustimo.

V tem primeru pa v zbirno tehnično poročilo za zbirni načrt vključimo povzetek tehničnega poročila načrta arhitekture in vseh drugih načrtov. Kadar gre za kompleksnejšo gradnjo priporočamo drugo možnost.

## Kazalo vsebine projektne dokumentacije

Če smo za izdelavo načrta uporabili obrazce, ki vsebujejo tudi kazalo vsebine projektne dokumentacije, kazala na tem mestu ni treba ponavljati.

|  |
| --- |
| 1. NAČRT ARHITEKTURE
 |
| 1. NAČRT GRADBENIH KONSTRUKCIJ
 |
| 1. NAČRT ELEKTRIČNIH INŠTELACIJ
 |
| 1. NAČRT STROJNIH INŠTALACIJ
 |
| 1. NAČRT POŽARNE VARNOSTI
 |
| 1. …
 |

## Kazalo vsebine zbirnega načrta

[A. NASLOVNA STRAN 1](#_Toc190437107)

[B. ZBIRNO TEHNIČNO POROČILO 2](#_Toc190437108)

[1. Kazalo vsebine projektne dokumentacije 2](#_Toc190437109)

[2. Kazalo vsebine zbirnega načrta 2](#_Toc190437110)

[3. Splošne opombe 4](#_Toc190437111)

[3. 1. Splošna navodila in opozorila glede uporabe načrta 4](#_Toc190437112)

[3. 2. Posebne zahteve naročnika v zvezi z izvajanjem del 4](#_Toc190437113)

[4. Opis gradnje in njenih značilnosti 5](#_Toc190437114)

[4. 1. Namen posega 5](#_Toc190437115)

[4. 2. Opis lokacije z urbanističnimi podatki 5](#_Toc190437116)

[4. 3. Opis izsledkov predhodnih raziskav 5](#_Toc190437117)

[5. Splošni opis arhitekturne zasnove in ureditve odprtega prostora 5](#_Toc190437118)

[5. 1. Opis obstoječega stanja 5](#_Toc190437119)

[5. 2. Opis zasnove stavb 5](#_Toc190437120)

[5. 3. Opis zasnove notranje opreme 6](#_Toc190437121)

[5. 4. opis zasnove ureditve odprtih površin 6](#_Toc190437122)

[5. 5. Opis prometne ureditve 6](#_Toc190437123)

[5. 6. Opis komunalnih priključkov 6](#_Toc190437124)

[6. Projektni pogoji za gradnjo (izvleček) 6](#_Toc190437125)

[7. Opis Izpolnjevanja bistvenih zahtev z utemeljitvijo morebitnih odstopanj 6](#_Toc190437126)

[7. 1. Mehanska odpornosti in stabilnost 7](#_Toc190437127)

[7. 2. Varnost pred požarom 7](#_Toc190437128)

[7. 3. Higienska in zdravstvena zaščita ter zaščita okolja 7](#_Toc190437129)

[7. 4. Varnosti pri uporabi 7](#_Toc190437130)

[7. 5. Zaščita pred hrupom 8](#_Toc190437131)

[7. 6. varčevanje z energijo, ohranjanje toplote in raba obnovljivih virov energije 8](#_Toc190437132)

[7. 7. Univerzalna graditev in uporaba objektov 8](#_Toc190437133)

[7. 8. Trajnostna raba naravnih virov 8](#_Toc190437134)

[8. Tehnične značilnosti predvidene gradnje 9](#_Toc190437135)

[8. 1. Pripravljalna dela 9](#_Toc190437136)

[8. 2. Stavba – gradbeno-obrtniška dela 9](#_Toc190437137)

[8. 3. Stavba – inštalacije in tehnične naprave 10](#_Toc190437138)

[8. 4. Notranja oprema in umetniška dela 11](#_Toc190437139)

[8. 5. Ureditev odprtega prostora 11](#_Toc190437140)

[9. konstrukcijske sestave 12](#_Toc190437141)

[9. 1. Sestave horizontalnih konstrukcij (medetažne konstrukcije, strehe) 12](#_Toc190437142)

[9. 2. Sestave vertikalnih konstrukcij (nosilne, nenosilne, predelne stene) 15](#_Toc190437143)

[9. 3. Obloge 16](#_Toc190437144)

[10. Tabele prostorov s površinami in zaključnimi obdelavami 17](#_Toc190437145)

[11. Navedba ter utemeljitev dopustnih manjših odstopanj od gradbenega dovoljenja 18](#_Toc190437146)

[C. LOKACIJSKI PRIKAZI 19](#_Toc190437147)

[D. TEHNIČNI PRIKAZI 20](#_Toc190437148)

## Splošne opombe

### Splošna navodila in opozorila glede uporabe načrta

Izdelavo ponudb za izvedbo in izvedbo projekta je potrebno izdelati skladno z načrtom. Načrt je potrebno upoštevati v celoti (risbe, opisi in popisi). V primeru tiskarskih napak, morebitnih neskladij v projektu ali tehničnih pomanjkljivosti izvedbenih detajlov, risb, opisov ali popisov je ponudnik ali izvajalec dolžan na to opozoriti projektanta. Predloge potrdita projektant in investitor.

V sklop izvajalčeve ponudbe sodijo vsi delavniški načrti, ki jih pred izvedbo glede tehnične pravilnosti, zahtevane kakovosti in videza potrdi projektant.

Kjer ni opredeljenega izvedbenega industrijskega detajla ali izdelka, ga mora izvajalec pred izvedbo predstaviti, izbor pa potrditi projektant in investitor.

Vzorce vseh finalnih materialov je ponudnik dolžan predložiti projektantu v potrditev. Kjer so možne alternative v izbiri materiala (finalne obloge površin, njihove obdelave, vidni in nevidni pritrdilni materiali, podkonstrukcije, vzorci potiskov, okovje, obdelave stavbnega pohištva in podobno), je pred izvedbo obvezno predložiti vzorce, ki jih potrdita projektant in investitor.

Dodatna opozorila ali navodila naj se dodajo v logičnem zaporedju.

### Posebne zahteve naročnika v zvezi z izvajanjem del

Opiše se posebne zahteve naročnika v zvezi z izvajanjem del in izvedbo, ki je neobičajna in lahko vpliva na potek izvajanja del, dodatne stroške, obveznosti izvajalca ipd.

## Opis gradnje in njenih značilnosti

Kratek opis vseh objektov in lokacije, v katerem se ponudniku in izvajalcem predstavi kaj, kje in na podlagi česa namerava investitor graditi. Podatkov, ki so navedeni v predpisanih obrazcih ni potrebno ponavljati.

### Namen posega

Splošni opis posega predstavlja uvod za lažjo predstavo in razumevanje celote. Opis naj bo kratek in jedrnat.

* kratek opis posega (en odstavek),
* opis lokacije objekta v geografskem smislu (ulica, kraj),
* navedba glavnih in pripadajočih objektov z navedbo oznak in kot so prikazani v grafičnem delu (kadar gre za gradnjo, za katero je treba pridobiti gradbeno dovoljenje, in kadar gradnja ob-sega več objektov);

### Opis lokacije z urbanističnimi podatki

* urbanistični opis lokacije objekta (enota urejanja, območje namenske rabe, tipologija, varovalni pasovi, zavarovana območja),
* zemljiškoknjižno in katastrsko stanje (številka parcele, katastrska občina, lastništvo),
* opis obstoječega stanja zemljišča in navedba obstoječih objektov;

### Opis izsledkov predhodnih raziskav

Kadar so bile opravljene.

## Splošni opis arhitekturne zasnove in ureditve odprtega prostora

Opis je namenjen seznanitvi udeležencev pri graditvi z osnovnimi lastnostmi objektov in z načrtovanimi rešitvami. Opis naj bo kratek in jedrnat. Kadar gre za gradnjo več objektov lahko vsak posamezen objekt opisujemo ločeno in napravimo podnaslov. V opisu usklajenosti s projektno nalogo je smiselno opisati le odstopanja in navesti razloge za odstopanja.

### Opis obstoječega stanja

Samo v primeru rekonstrukcije ali prizidave.

* opis namembnosti objekta,
* opis programske in funkcionalne zasnove z razporeditvijo programov po etažah,
* opis obstoječe konstrukcije,
* opis komunikacij v objektu,
* opis zunanje ureditve,
* opis prometne ureditve;

### Opis zasnove stavb

* opis konteksta, v katerem je objekt zgrajen,
* tipologija predvidene zasnove objekta,
* morfologija predvidene gradnje,
* kompozicija, gabariti, likovne značilnosti,
* arhitekturne značilnosti (orientacija celote in posameznih delov, vhodi in dovozi, notranji prostorski ustroj objekta, npr. večetažni notranji deli itd.),
* opis namembnosti ter programske in funkcionalne zasnove z razporeditvijo programov po etažah,
* opis komunikacij v objektu: dostopov in vhodov v objekt, vertikalnih komunikacij, dvigal itd.,
* opis usklajenosti oziroma odstopanj od projektne naloge;

### Opis zasnove notranje opreme

Kadar ni obdelana v ločenem načrtu, sicer samo povzetek načrta arhitekture – notranja oprema.

* opis zasnove notranje opreme,
* pregledni seznam opreme po prostorih z navedbo oznak posameznih elementov, kot so označeni v dispoziciji opreme,
* opis usklajenosti oziroma odstopanj od projektne naloge;

### opis zasnove ureditve odprtih površin

Kadar ni obdelana v ločenem načrtu, sicer samo povzetek načrta arhitekture – ureditev odprtega prostora oziroma načrta krajinske arhitekture in okoljskih strokovnih podlag.

* opis koncepta, odnosov med prostori in navezav na okolico,
* opis programske in funkcionalne zasnove celotnega območja in posameznih podprostorov oziroma enot,
* opis posameznih elementov ureditve (utrjenih površin, grajenih elementov, urbane opreme itd.),
* opis predvidenih vplivov na okolje in morebitnih izravnalnih ukrepov,
* opis usklajenosti oziroma odstopanj od projektne naloge;

### Opis prometne ureditve

* opis prometnih režimov na zemljišču in navezave na javne površine (uporabniki, reševalna vozila),
* opis ureditve mirujočega prometa,
* opis dovozov in dostopov do objekta,
* opis rešitev za kolesarje,
* opis rešitev za gibanje gibalno oviranih zunaj objekta,
* opis usklajenosti oziroma odstopanj od projektne naloge

### Opis komunalnih priključkov

* opis priključkov, predvidenih porab, kapacitet, merilnih mest ipd. (električni, telekomunikacijski, vodovodni, plinski, toplovodni priključek, odvodnjavanje površin, odpadne in meteorne vode, oskrba z energijo, priključek na javno cesto itd.),
* opis prestavitve komunalnih vodov,
* opis usklajenosti oziroma odstopanj od projektne naloge;

## Projektni pogoji za gradnjo (izvleček)

Navedemo morebitne pogoje mnenjedajalcev (zapisane v projektnih pogojih ali v mnenjih oziroma soglasjih), ki se nanašajo za gradnjo.

## Opis Izpolnjevanja bistvenih zahtev z utemeljitvijo morebitnih odstopanj

Navede se kratke utemeljitve oziroma povzetke ter bistvene podatke za dokazovanje izpolnjevanja bistvenih zahtev ter po potrebi navede dele projektne dokumentacije (načrti, elaborati, študije), kjer so prikazani oziroma navedeni podrobnejši podatki (na primer zvočna izolativnost posameznih konstrukcijskih sestav, ki je prikazana v Elaboratu zaščite pred hrupom). Podatke se navaja smiselno glede na vrsto, namembnost, tveganje, ogroženost in druge značilnosti objekta.

Vsebine, ki ne izhajajo iz načrta arhitekture, se, kadar je potrebno, smiselno povzame iz drugih načrtov v obsegu ki pripomore k razumevanju celote.

V nadaljevanju so **kot opomnik** navedeni vsi podatki, ki jih zahteva Pravilnik, projektant pa naj sam presodi kateri podatki so za gradnjo relevantni, pri čemer naj se pri navajanju omeji na najnujnejše.

### Mehanska odpornosti in stabilnost

Splošni opis konstrukcijske zasnove objekta.

* opis nosilnosti tal,
* opis varovanja gradbene jame,
* opis temeljenja,
* opis tipa konstrukcije: masivna, skeletna, montažna, klasična, armiranobetonska, lesena, jeklena itd.,
* opis konstrukcijskega rastra,
* opis nosilnega sistema za vertikalno obtežbo,
* opis nosilnega sistema za horizontalno obtežbo,
* opis gradbene izvedbe klančin, stopnišč, dvigalnih jaškov,
* opis sanacije obstoječe konstrukcije (v primeru rekonstrukcije),
* opis statične povezave stare in nove konstrukcije, če obstajajo (v primeru rekonstrukcije),
* opis dilatacij;

### Varnost pred požarom

Splošni opis ukrepov varovanja pred požarom.

* opis požarnih in dimnih sektorjev ter morebitnih nadaljnjih delitev,
* opis požarne odpornosti zunanjih in notranjih delov objektov,
* opis ukrepov za omejevanje širjenja požara po zunanjih stenah in preko strehe objekta,
* opis požarne odpornosti vgrajenih gradbenih elementov in konstrukcij,
* opis ukrepov varstva pred požarom pri načrtovanju električnih, strojnih in drugih tehnoloških napeljavah in napravah v objektu,
* opis širine in dolžine evakuacijskih poti za zagotavljanje hitre in varne evakuacije,
* opis vgrajenih sistemov aktivne požarne zaščite,
* opis ukrepov za neoviran in varen dostop za gašenje in reševanje,
* navedba virov za zagotavljanje predpisane količine požarne vode,
* opis dovozne in dostopne poti za gasilce ter delovnih in postavitvenih površin za gasilska vozila;

### Higienska in zdravstvena zaščita ter zaščita okolja

V načrtih projektne dokumentacije za izvedbo gradnje so izpolnjene vse zahteve z vidika zagotavljanja izpolnjevanja bistvene zahteve higienska in zdravstvena zaščita ter zaščita okolja, kar je razvidno iz tehničnih prikazov.

* splošna navedba svetlih višin prostorov,
* opis neposredne in posredne osvetlitve bivalnih prostorov,
* navedba razmerja med okenskimi odprtinami in površino bivalnih prostorov (navedemo v tabeli),
* število in razporeditev sanitarij,
* opis načina zagotavljanja kakovosti zraka v prostorih (opis prezračevanja),
* opis dimnih tuljav in kanalov za dovod zgorevalnega zraka,
* opis odvodnjavanja strešnih in zunanjih površin,
* opis sistema kanalizacije,
* razporeditev notranje opreme v prostorih, ki so namenjeni opravljanju dejavnosti ali storitev, če gre za objekte v javni rabi,
* opis vrste izbrane zasaditve, iz katere je razvidno, da ne vključuje strupenih in trnastih rastlin, če gre za območje javnih otroških igrišč, vrtcev in osnovnih šol (povzetek načrta krajinske arhitekture);

### Varnosti pri uporabi

V načrtih projektne dokumentacije za izvedbo gradnje so izpolnjene vse zahteve z vidika zagotavljanja izpolnjevanja bistvene zahteve varnosti pri uporabi, kar je razvidno iz tehničnih prikazov.

* opis ustreznosti svetlih širin, višin in smeri odpiranja vrat,
* opis ustreznosti višin okenskih parapetov in višin ter oblike ograj, merjeno od gotovega tlaka,
* opis zaščite zasteklitev pred trkom,
* opis poteka stopnišč in klančin z navedenim razmerjem vzpona oziroma naklonom,
* opis doseganja nivoja zaščite glavnih elementov strelovodne zaščite,
* navedba vrste gotovega tlaka v vseh notranjih in zunanjih prostorih ter na funkcionalnih površinah, rampah, stopniščih, dostopih, otroških igriščih in parkiriščih (oziroma sklic na tabelo, v kateri je to navedeno),
* razmestitev igral in druge opreme, odmiki ter varnostna območja, če gre za območje javnih otroških igrišč, vrtcev in osnovnih šol;

### Zaščita pred hrupom

V načrtih projektne dokumentacije za izvedbo gradnje so izpolnjene vse zahteve z vidika zagotavljanja izpolnjevanja bistvene zahteve zaščita pred hrupom, kar je razvidno iz tehničnih prikazov ter iz elaborata in izkaza zaščite pred hrupom v stavbah.

* kratek povzetek elaborata zaščite pred hrupom,
* opis talnih zvočnih izolacij, zaščita pred udarnim zvokom,
* opis zvočne izolacije ločilnih sten med različnimi prostori oziroma uporabniki,
* opis stikov predelnih sten in medetažnih konstrukcij,
* ukrepi za zagotavljanje primernih akustičnih razmer;

### varčevanje z energijo, ohranjanje toplote in raba obnovljivih virov energije

V načrtih projektne dokumentacije za izvedbo gradnje so izpolnjene vse zahteve z vidika zagotavljanja izpolnjevanja bistvene zahteve varčevanje z energijo, ohranjanje toplote in raba obnovljivih virov energije, kar je razvidno iz tehničnih prikazov, elaborata gradbene fizike za področje učinkovite rabe energije v stavbah ter iz izkaza energijskih lastnosti stavbe.

* kratek povzetek rezultatov elaborata gradbene fizike za področje učinkovite rabe energije v stavbah,
* opis zračnega tesnjenja stavbe (kadar gre za upoštevanje nizkoenergijskega ali pasivnega standarda)

### Univerzalna graditev in uporaba objektov

V načrtih projektne dokumentacije za izvedbo gradnje so izpolnjene vse zahteve z vidika zagotavljanja izpolnjevanja bistvene zahteve univerzalna graditev in uporaba objektov, kar je razvidno iz tehničnih prikazov.

* opredelitev glede obveznosti izpolnjevanja te bistvene zahteve,
* navedba in opis prostorov, namenjenih gibalno oviranim osebam, oziroma navedba prilagodljivih prostorov,
* samostojna raba dostopov, prehodov, povezovalnih poti, vrat in vertikalnih povezav (stopnice, klančine, osebna dvigala in druge mehanske dvižne naprave),
* opremljenost s potrebno signalizacijo in opremo za nemoteno gibanje, komunikacijo in orientacijo,
* navedba števila parkirnih mest za gibalno ovirane osebe v bližini glavnega vhoda ter parkirnih mest za uporabnike z otroškimi vozički;

### Trajnostna raba naravnih virov

* navedba uporabljenih recikliranih gradiv,
* navedba ponovno uporabljenih elementov,
* navedba uporabljenih gradiv, ki jih bo mogoče reciklirati.

## Tehnične značilnosti predvidene gradnje

Vsebine, ki ne izhajajo iz načrta arhitekture, se, kadar je potrebno, smiselno povzame iz drugih načrtov v obsegu, ki pripomore k razumevanju celote. V povzetkih navedemo načrt, po katerem smo povzeli opise.

Opis naj bo splošen, kratek in jedrnat, izpostaviti je potrebno predvsem posebnosti, ki so pomembne za razumevanje projekta in ki vplivajo na izdelavo popisov gradbeno obrtniških del. Izpostaviti je treba zahtevane lastnosti in lastnosti, ki odstopajo od običajnih izvedb, posebne detajle in podobno. V opisih ne ponavljamo podatkov ki so sicer že navedeni v konstrukcijskih sestavah, shemah stavbnega pohištva in podobno, temveč uporabljamo splošne razlagalne opise.

Primeri opisov:

Vsi tlaki so skupne debeline 20 cm razen tlakov kopalnic, ki imajo debelino 19 cm.

Vsa vrata v stanovanja so požarno odporna s skritim samozapiralom.

Zasteklitve s parapetom nižjim od 100 cm imajo varnostno steklo.

Opisi izvedbe naj sledijo delitvi glede na vrsto del (gradbena, obrtniška, inštalacijska dela, tehnologija, notranja oprema, zunanja ureditev) ali pa delitvi glede na stroškovne skupine (glej ST ZAPS 01, Priloga 1), kot je navedeno v nadaljevanju.

### Pripravljalna dela

#### Opis rušitvenih in odstranjevalnih del

V primeru rušitve, rekonstrukcije ali prizidave objekta.

* opis odstranitve grajenih elementov in površin (stavb, zidov, stopnic, tlakov itd.),
* opis načina odstranjevanja drevnine,
* opis odstranitve drugih elementov (relief, brežine, struga ipd.),
* opis ukrepov za zaščito obstoječih objektov in naprav;

### Stavba – gradbeno-obrtniška dela

#### Gradbena jama

* priprava terena,
* odstranitev onesnažene zemljine, kadar je to potrebno (obravnava po posebnih predpisih),
* opis tehnologije izkopov, varovanje gradbene jame,
* utrditev podlage, opis izvedbe tamponov,
* zasipanje temeljev, opornih zidov v terenu,
* opis drenaž;

#### Temeljenje

* sanacija obstoječih temeljev (v primeru rekonstrukcije),
* opis temeljenja in talnih plošč,
* opis tesnjenja in toplotne izolacije;

#### Zunanje stene

* nosilna konstrukcija zunanjih sten (izvedba masivnih ali jeklenih / lesenih / AB montažnih konstrukcij),
* nosilna konstrukcija drugih zunanjih nosilnih elementov (stebri, nosilci),
* opis dilatacij, vključno z dilatacijskimi elementi za preprečitev toplotnih mostov,
* opis specifičnih izvedb opažev vidnih betonov, če obstajajo,
* opis obdelav robov in zaključkov specifičnih AB konstrukcij,
* zunanje obloge (opis toplotne izolacije, podkonstrukcije, finalnih oblog itd.),
* notranje obloge,
* zunanje stavbno pohištvo (glavne značilnosti in posebnosti),
* zračniki in druge odprtine,
* zunanje ograje, niše, obrobe, dekorativni elementi;

#### Notranje stene

* nosilna konstrukcija nosilnih notranjih sten (izvedba masivnih ali jeklenih / lesenih / AB montažnih konstrukcij),
* nosilna konstrukcija drugih notranjih nosilnih elementov (stebri, nosilci),
* opis specifičnih izvedb opažev vidnih betonov, če obstajajo,
* opis obdelav robov in zaključkov specifičnih AB konstrukcij,
* obloge (opis morebitne toplotne in zvočne izolacije, finalnih oblog itd.),
* nenosilne masivne notranje stene (masivni sloj, opis morebitne toplotne in zvočne izolacije, finalnih oblog itd.),
* suhomontažne stene (navedba sistema, opis morebitne toplotne in zvočne izolacije, finalnih oblog itd.),
* inštalacijske stene (navedba sistema, požarna zaščita, finalne obloge),
* zastekljene predelne stene,
* sanitarne predelne stene,
* notranje stavbno pohištvo (glavne značilnosti in posebnosti),
* ograje, niše itd.;

#### Medetažne konstrukcije

* nosilna konstrukcija (izvedba masivnih ali jeklenih / lesenih / AB montažnih konstrukcij),
* konstrukcija stopnic, klančin, balkonov itd.,
* tlaki oziroma finalne obdelave zgornjih površin medetažne konstrukcije, stopnic in klančin (sestave nad nosilno konstrukcijo),
* stropi oziroma finalne obdelave spodnjih površin medetažne konstrukcije, stopnic in klančin (sestave pod nosilno konstrukcijo),
* opis specifičnih izvedb opažev vidnih betonov, če obstajajo,
* opis obdelav robov in zaključkov specifičnih AB konstrukcij,
* lopute ipd.;

#### Strehe

* nosilna konstrukcija (izvedba masivnih ali jeklenih / lesenih / AB montažnih konstrukcij),
* zgornji sloj (sestava nad in med nosilno konstrukcijo; opis toplotne izolacije, zaščite pred atmosferskimi padavinami itd.),
* stropi oziroma finalne obdelave spodnjih površin (sestave pod nosilno konstrukcijo),
* terase, nadstreški,
* strešne odprtine;

#### Vgrajena oprema

* opis vgrajene opreme (podiji, prodajni ali točilni pulti, omare, garderobe, regali, kuhinje, laboratorijske mize, odrske zavese, oltarji, vgradne športne naprave, operacijske mize ipd.);

### Stavba – inštalacije in tehnične naprave

* potek oz. križanja različnih inštalacij in arhitekturnih elementov, če vplivajo na videz in funkcionalnost prostorov ali stavbe;

#### Naprave za vodo, odpadno vodo in plin

* interna vodovodna instalacija,
* priprava tople porabne vode,
* notranja hidrantna mreža,
* interna odtočna kanalizacija,
* interna odtočna kanalizacija pod temeljno ploščo,
* odvodnjavanje streh,
* interna plinovodna instalacija;

#### Naprave za oskrbo s toploto

* opis ogrevalnega sistema (naprave, razvodi, grelna telesa, regulacija itd.);

#### Naprave za prezračevanje in ohlajevanje

* opis sistema za prezračevanje (naprave, razvodi, filtracija, regulacija itd.),
* opis odvoda dimnih plinov (pozicije, princip, požarna varnost itd.),
* opis sistema za ohlajevanje (naprave, razvodi, regulacija itd.),

#### Močnostne naprave

* opis napajanja, razdelitve,
* izvedba inštalacij in napajanja,
* zaščita pred električnim udarom,
* sistem napajanja in izenačitve potenciala,
* ozemljitev,
* sistemi zaščite pred delovanjem strele (LPS),
* škodljivi vplivi na okolje in prostor (hrup, elektromagnetni vplivi in kompatibilnost),
* zunanji vplivi na inštalacijo (vlaga, voda, prah, vročina) in potrebni ukrepi,
* upoštevanje ukrepov požarnega in eksplozijskega varstva;

#### Naprave za daljinsko javljanje in obveščanje, komunikacije, avdiovizualne naprave

* opisi posameznih sistemov in inštalacij (avtomatsko javljanje požara, univerzalno ožičenje, ozvočenje, videonadzor itd.);

#### Transportne naprave

* pozicija dvigal, tekočih stopnic in trakov, konstrukcijski sistem jaškov, tip naprav itd.;

### Notranja oprema in umetniška dela

#### Splošna notranja oprema

(pohištvo, npr. sedežno in ležalno pohištvo, omare, regali, mize, tekstilije, npr. zavese, stenske draperije, proste preproge, perilo, hišni, gospodinjski, vrtni in čistilni pripomočki in orodja)

* opis bistvenih lastnosti posameznih tipskih elementov,
* opis izvedbe unikatnih elementov opreme;

#### Posebna notranja oprema

(predmeti, ki služijo posebnemu namenu, npr. znanstveni, medicinski, tehnični aparati)

* opis bistvenih lastnosti posameznih elementov;

#### Oprema za informiranje in usmerjanje

(kažipoti, orientacijske table, barvni usmerjevalni sistemi, reklamne naprave)

* opis bistvenih lastnosti posameznih elementov;

#### Umetniška dela

(kadar gre za dela, ki so vgrajena v stavbo, na primer unikatni tlak, se opis izdela kot v opisih za stavbe)

* opis pozicij,
* opis zahtev glede velikosti, obdelav itd.

### Ureditev odprtega prostora

Če je ureditev odprtega prostora obdelana v ločenem načrtu krajinske arhitekture, se vsebine smiselno povzame v obsegu, ki je potreben za razumevanje celote. Sicer opis ureditev odprtega prostora vključuje spodnje vsebine.

* višinska regulacija z načini ureditve in grajene stabilizacije brežin,
* opis zasnove tlakovanih in utrjenih površin,
* opis grajenih elementov (zidov, teras itd.),
* opis urbane in druge opreme (tudi svetil).

## konstrukcijske sestave

Sistem označevanja sestav naj bo smiselno prilagojen uporabljenemu BIM programskemu orodju. Sestave se tako lahko po potrebi delijo na sestave nošenih in nosilnih delov ter dodatno še na notranji in zunanji oziroma zgornji in spodnji sloj, na primer ločena sestava tlakov T1 nad ab ploščo ter ločena sestava stropa pod ab ploščo S1.

Oznake naj bodo smiselno ločene na skupine in podskupine (na primer vsi tlaki s talnim gretjem so označeni s T1 ter dodatno označeni s podoznakami T1.1, T1.2, … glede na, na primer, skupno višino tlaka. Ko izdelujemo izračun toplotne prehodnosti za kombinirano sestavo kot oznako navedemo na primer: T1.1 + ab 20 cm + S1.1.

V sestavah horizontalnih konstrukcij ni treba opisovati obešenih stropov ali drugih montažnih finalnih stropnih oblog, če so grafično predstavljene in opisane v tlorisih stropov (pri enostavnejših projektih) in/ali opisane v tabeli prostorov, površin in zaključnih obdelav (pri zahtevnejših projektih).

V sestavah vertikalnih konstrukcij ni treba opisovati notranjih finalnih slojev (npr. keramika/oplesk z lateks barvo/lesena obloga ipd.), če so grafično predstavljeni in opisani v tlorisih (pri enostavnejših projektih) in/ali opisani v tabeli prostorov, površin in zaključnih obdelav (pri zahtevnejših projektih).

Pri zahtevnejših izvedbah so finalne obdelave grafično predstavljene v barvni shemi oziroma v površinskih načrtih. V to poglavje se lahko vstavi ustrezne tabele iz Excela, iz programa Ursa oziroma poljubnega drugega programa.

### Sestave horizontalnih konstrukcij (medetažne konstrukcije, strehe)

#### Tlaki

##### T1.1 STANOVANJA PRITLIČJE

|  |  |  |
| --- | --- | --- |
|  | ZAKLJUČNI SLOJ: |  |
|  | * gotovi parket, lepljen na podlago, brušen in lakiran, s certifikatom o ustreznosti za talno ogrevanje, tip, velikost deščic in tekstura po izbiri arhitekta
 | 2,0 |
|  | ESTRIH: |  |
|  | * mikroarmirani estrih C 16/20, zaglajen, površinsko rahlo brušen,
 | 9,0 |
|  | * vgrajeni registri za talno ogrevanje v sestavi:
 |  |
|  | * držalo za cevi, npr. UPONOR 14-20 ali enakovredno,
 |  |
|  | * polietilenske cevi, npr. UPONOR PE-Xa 20 x 2,0 ali enakovredno
 |  |
|  | * folija z mrežastim potiskom, npr. UPONOR MULTI folija 15 Kn/m2
 |  |
|  | * mikroarmatura: PP vlakna z vseb. 0.95kg/m3, npr. FIBRILs F 120 ali enakovredno,
 |  |
|  | LOČILNI SLOJ: |  |
|  | * PE folija
 | 0,02 |
|  | TOPLOTNA IZOLACIJA: |  |
|  | * ekspandirani polistiren, toplotna prevodnost λD = max 0.034 W/mK, tlačna trdnost 150 kPa (10% def.), npr.: FRAGMAT EPS 150 ali enakovredno
 | 16,0 |
|  | HIDROIZOLACIJA: |  |
|  | * plastomerni bitumenski varilni trak, enoslojni, varjen po celotni površini z 10 cm preklopom, npr. FRAGMAT IZOTEK P4 plus ali enakovredno
 | 0,4 |
|   | * predhodni osnovni hladni bitumenski premaz, npr. FRAGMAT IBITOL HS ali enakovredno, z dodatnim dvokomponentnim vodonepropustnim premazom na osnovi cementa pod vertikalnimi AB stenami, npr. KEMA HIDROSTOP MEDIUM ali enakovredno
 |   |
|  |  | 27,42 |
|  | KONSTRUKCIJA |  |
|  | * a.b. temeljna plošča (po statičnem izračunu)
 |  |
|  | PODLAGA |  |
|  | * podložni beton C 12/15
 | 10,00 |
|  | * kompripmiran gramozni tampon, debelina in komprimacija po geomehanskih zahtevah
 |  |

##### T1.2 KOPALNICE PRITLIČJE

|  |  |  |
| --- | --- | --- |
|  | ZAKLJUČNI SLOJ: |  |
|  | * keramične ploščice, lepljene tankolepilno, tip in barva po izbiri arhitekta
 | 1,00 |
|  | * cement-akrilatno lepilo
 | 0,50 |
|  | ESTRIH: |  |
|  | * mikroarmirani estrih C 16/20, zaglajen, površinsko rahlo brušen,
 | 8,50 |
|  | * vgrajeni registri za talno ogrevanje v sestavi:
 |  |
|  | * držalo za cevi, npr. UPONOR 14-20 ali enakovredno,
 |  |
|  | * polietilenske cevi, npr. UPONOR PE-Xa 20x2,0 ali enakovredno
 |  |
|  | * folija z mrežastim potiskom, npr. UPONOR MULTI folija 15 Kn/m2
 |  |
|  | * mikroarmatura: PP vlakna z vseb. 0.95 kg/m3, npr. FIBRILs F 120 ali enakovredno,
 |  |
|  | LOČILNI SLOJ: |  |
|  | * PE folija
 | 0,02 |
|  | TOPLOTNA IZOLACIJA: |  |
|  | * ekspandirani polistiren, toplotna prevodnost λD = max 0.034 W/mK, tlačna trdnost 150 kPa (10% def.), npr.: FRAGMAT EPS 150 ali enakovredno
 | 16,00 |
|  | HIDROIZOLACIJA: |  |
|  | * plastomerni bitumenski varilni trak, enoslojni, varjen po celotni površini z 10 cm preklopom, npr. FRAGMAT IZOTEK P4 plus ali enakovredno
 | 0,40 |
|   | * predhodni osnovni hladni bitumenski premaz, npr. FRAGMAT IBITOL HS ali enakovredno, z dodatnim dvokomponentnim vodonepropustnim premazom na osnovi cementa pod vertikalnimi AB stenami, npr. KEMA HIDROSTOP MEDIUM ali enakovredno
 |   |
|  |  | 26,42 |
|  | KONSTRUKCIJA |  |
|  | * a.b. temeljna plošča (po statičnem izračunu)
 |  |
|  | PODLAGA |  |
|  | * podložni beton C 12/15
 | 10,00 |
|  | * kompripmiran gramozni tampon, debelina in komprimacija po geomehanskih zahtevah
 |  |
|  |  |  |
|  |  |  |

##### T2.1 STANOVANJA NADSTROPJE

|  |  |  |
| --- | --- | --- |
|  | ZAKLJUČNI SLOJ: |  |
|  | * gotovi parket, lepljen na podlago, brušen in lakiran, s certifikatom o ustreznosti za talno ogrevanje, tip, velikost deščic in tekstura po izbiri arhitekta
 | 2,00 |
|  | ESTRIH: |  |
|  | * mikroarmirani estrih C 16/20, zaglajen, površinsko rahlo brušen,
 | 6,50 |
|  | * vgrajeni registri za talno ogrevanje v sestavi:
 |  |
|  | * držalo za cevi, npr. UPONOR 14-20 ali enakovredno,
 |  |
|  | * polietilenske cevi, npr. UPONOR PE-Xa 20x2,0 ali enakovredno
 |  |
|  | * folija z mrežastim potiskom, npr. UPONOR MULTI folija 15 Kn/m2
 |  |
|  | * mikroarmatura: PP vlakna z vseb. 0.95 kg/m3, npr. FIBRILs F 120 ali enakovredno,
 |  |
|  | ZVOČNA IZOLACIJA: |  |
|  | * folija iz penjenega poliuretana in armirane bitumenske lepenke, ΔLw = 28 dB, npr. AETOLIA AESSE 3000 ali enakovredno
 | 0,50 |
|  | POLNILO: |  |
|   | * ekspandirani polistiren, toplotna prevodnost λD = max 0.036 W/mK, tlačna trdnost 100 kPa (10 % def.), npr.: FRAGMAT EPS 100 ali enakovredno, plošče 100 x 50 cm prosto položene na podlago
 | 6,00 |
|  |  | 15,00 |
|  | KONSTRUKCIJA |  |
|  | * AB plošča (po statičnem izračunu)
 |  |

##### T2.2 KOPALNICE NADSTROPJE

|  |  |  |
| --- | --- | --- |
|  | ZAKLJUČNI SLOJ: |  |
|  | * keramične ploščice, lepljene tankolepilno, tip in barva po izbiri arhitekta
 | 1,00 |
|  | * cement-akrilatno lepilo
 | 0,50 |
|  | ESTRIH: |  |
|  | * mikroarmirani estrih C 16/20, zaglajen, površinsko rahlo brušen,
 | 6,00 |
|  | * vgrajeni registri za talno ogrevanje v sestavi:
 |  |
|  | * držalo za cevi, npr. UPONOR 14-20 ali enakovredno,
 |  |
|  | * polietilenske cevi, npr. UPONOR PE-Xa 20x2,0 ali enakovredno
 |  |
|  | * folija z mrežastim potiskom, npr. UPONOR MULTI folija 15 Kn/m2
 |  |
|  | * mikroarmatura: PP vlakna z vseb. 0.95 kg/m3, npr. FIBRILs F 120 ali enakovredno,
 |  |
|  | ZVOČNA IZOLACIJA: |  |
|  | * folija iz penjenega poliuretana in armirane bitumenske lepenke, ΔLw = 28 dB, npr. AETOLIA AESSE 3000 ali enakovredno
 | 0,50 |
|  | POLNILO: |  |
|   | * ekspandirani polistiren, toplotna prevodnost λD = max 0.036 W/mK, tlačna trdnost 100 kPa (10 % def.), npr.: FRAGMAT EPS 100 ali enakovredno, plošče 100 x 50 cm prosto položene na podlago
 | 6,00 |
|  |  | 14,00 |
|  | KONSTRUKCIJA |  |
|  | * AB plošča (po statičnem izračunu)
 |  |

#### Strehe

##### S1 RAVNA STREHA

|  |  |  |
| --- | --- | --- |
|  | ZAKLJUČNI SLOJ |  |
|  | * pran prodec granulacije 16/32 mm
 | 6,00 |
|  | LOČILNI SLOJ |  |
|  | * difuzijsko odprt ločilni filc
 | 0,10 |
|  | TOPLOTNO IZOLACIJSKI SLOJ II |  |
|  | * ekstrudiran polistiren, lepljen na podlago, npr. FRAGMAT XPS 300 GL ali enakovredno
 | 5,00 |
|  | HIDROIZOLACIJSKI SLOJ II |  |
|  | * Hidroizolacijski trak iz APAO modificiranega bitumna, polno navarjen, kot npr. IZOTEK P5 APAO
 | 0,45 |
|  | HIDROIZOLACIJSKI SLOJ I |  |
|  | * Hidroizolacijski trak iz APAO modificiranega bitumna, točkovno navarjen, kot npr. IZOTEK P4 APAO
 | 0,36 |
|  | TOPLOTNO IZOLACIJSKI SLOJ II |  |
|  | * ekstrudiran polistiren, lepljen na podlago, npr. FRAGMAT XPS 150 ali enakovredno
 | 25,00 |
|  | PARNA ZAPORA |  |
|  | * kot npr. BITALBIT AL V4 ali enakovredno
 | 0,36 |
|  | OSNOVNI PREMAZ |  |
|  | * kot npr. IBITOL HS ali enakovredno
 | 0,00 |
|  | NAKLONSKI BETON |  |
|   | * beton v naklonu min. 2%, 2,00 do 10,0 cm
 | 10,00 |
|  |  | 47,27 |
|  | KONSTRUKCIJA: |  |
|  | AB plošča (po statičnem izračunu) |  |

### Sestave vertikalnih konstrukcij (nosilne, nenosilne, predelne stene)

#### Nosilne stene

##### FZ1.1 KONTAKTNA FASADNA STENA

|  |  |  |
| --- | --- | --- |
|  | ZAKLJUČNI IN TOPLOTNO IZOLACIJSKI SLOJ: |  |
|  | * sistemska toplotno-izolacijska fasadna obloga visoke trdnosti s trajno hidrofobno finalno površino, odporno na pojave plesni in naslojevanje drugih mikroorganizmov, ustrezno paroprepustna, npr. STOTHERM Mineral s finalno mikrostrukturirano, silikonsko paroprepustno barvo tipa STO-Lotusan-Color, barva in finost zrnavosti po izbiri arhitekta:
 |  |
|  | * finalni tankoslojni nanos - omet, npr. StoLotusan (samočistilni omet), na ustrezno pripravljeno armirano podlago,
 | 0,3 |
|  | * osnovni brezcementni tankoslojni nanos, armiran s stekl. mrežico po sistemski rešitvi proizvajalca, npr. STO-Armat Classic
 | 0,3 |
|  | * toplotno-izolacijski sloj: mineralna volna, SIST EN 13162, λD= max.0.035 W/(m.K), npr. KNAUF INSULATION FKD-S Thermal ali enakovredno, plošče so lepljene in sidarne v steno po tehn. specifikaciji proizv. sistema
 | 20,0 |
|   | * hidravlično vezivno lepilo za plošče iz kamene volne, npr. STO Level UNI
 | 0,4 |
|  | KONSTRUKCIJA |  |
|   |   | 21,0 |

##### FZ2.1 FASADNA STENA Z OBEŠENO FASADO

|  |  |  |
| --- | --- | --- |
|  | ZAKLJUČNI SLOJ |  |
|  | * ALU kompozitna plošča s težkovnetljivim jedrom, kot npr.PREFA ali enakovredno, pritrjena na ALU konzolne profile, vijačene v steno, barvo določi arhitekt
 | 0,4 |
|  | ZRAČNI SLOJ | 2,5 |
|  | TOPLOTNO IZOLACIJSKI SLOJ |  |
|   | * mineralna volna za prezračevano fasado v ploščah, λD= max.0.035 W/(m.K), npr. KNAUF INSULATION NaturBoard VENTI ali enakovredno, plošče so lepljene in sidarne v steno po tehn. specifikaciji proizvajalca
 | 12,0 |
|  | KONSTRUKCIJA |  |
|   |   | 14,9 |

### Obloge

Struktura, barva, ton, vzorec tiska, pozlata, morebitni potisk talnih, stenskih in stropnih oblog ter fugirnega in pritrdilnega materiala po izboru projektanta oziroma določeno v barvni shemi.

Navajanje podrobnejših podatkov o finalnih obdelavah je smiselno, kadar gre za zahtevnejše objekte ali celotne komplekse (več objektov), kjer je potrebno prostore katalogizirati.

Izdelava teh rubrik je smiselna, če se podatki vpisujejo samo enkrat in to v risbe, potem pa program sam generira tabelo, podatke pa se prenese v Excel.

V nobenem primeru ne priporočamo prepisovanja podatkov iz načrtov v tabele, ker je preveč možnosti za nastanek napak.

## Tabele prostorov s površinami in zaključnimi obdelavami

Izdelava tabel je povezana z načinom izdelave načrtov (uporaba BIM orodij). Pri izdelavi tabel je v izogib podvajanju podatkov in posledično pojavljanju napak v dokumentaciji priporočljivo, da so izdelane z uporabo ustreznega programskega orodja.

Priporočljivo je, da se v to poglavje vstavi ustrezne tabele iz Excela (Priloga 1) generirane z ustreznim programskim orodjem. Pri vstavljanju tabele iz Excela uporabite možnost lepljenja Poveži (Link). Na ta način se bo tabela samodejno osveževala, če jo boste spreminjali v Excelu. Poljubno je mogoče dodati še tabele oken, vrat in zasteklitev, tabele predelnih sten, ograj, rešetk in predpražnikov ipd.

|  |  |  |  |  |  |  |
| --- | --- | --- | --- | --- | --- | --- |
| oznaka etaže | oznaka samostojne enote | naziv samostojne enote | oznaka prostora | naziv prostora | površina tlaka\*(m2)  | opis tlaka |
| K2 | SK | Skupni prostori | AK2-SK-01 | garaža | 834,00 | asfalt |
|  |  |  | AK2-SK-02 | shramba | 74,18 | keramika |
|   |   |   |   |   | 908,18 |   |
| K1 | SK | Skupni prostori | AK1-SK-01 | garaža | 675,00 | asfalt |
|  |  |  | AK1-SK-02 | pomožni prostor | 74,18 | keramika |
|  |  |  | AK1-SK-03 | sanitarije M | 22,50 | keramika |
|  |   |   | AK1-SK-04 | sanitarije Ž | 22,50 | keramika |
|  | P1 | Poslovni prostori P1 | AK1-P1-01 | skladišče | 25,00 | keramika |
|  | P2 | Poslovni prostori P2 | AK1-P2-01 | skladišče | 25,00 | keramika |
|  | S1 | Stanovanje S1 | AK1-S1-01 | shramba | 3,50 | keramika |
|  | S2 | Stanovanje S2 | AK1-S2-01 | shramba | 3,50 | keramika |
|  |  |  |   |   | 851,18 |   |
| 00 | P1 | Poslovni prostori P1 | A00-P1-01 | lokal | 235,00 | parket |
|  |  |  | A00-P1-02 | sanitarije M | 24,00 | keramika |
|  |  |  | A00-P1-03 | sanitarije Ž | 27,00 | keramika |
|   |  |   |   |   | 286,00 |   |
| 01 | P2 | Poslovni prostori P2 | A01-P2-01 | vetrolov | 5,05 | keramika |
|  |  |  | A01-P2-02 | sprejemnica | 13,85 | keramika |
|  |  |  | A01-P2-03 | pisarna 1 | 25,33 | parket |
|  |  |  | A01-P2-04 | pisarna 2 | 25,33 | parket |
|  |  |  | A01-P2-05 | sejna soba | 30,34 | parket |
|  |  |  | A01-P2-06 | sanitarije | 7,05 | keramika |
|  |  |  | A01-P2-07 | pisarna 3 | 25,33 | parket |
|  |  |  | A01-P2-08 | pisarna 4 | 25,33 | parket |
|  |  |  | A01-P2-09 | pisarna 5 | 25,33 | parket |
|  | P3 | Poslovni prostori P3 | A01-P3-01 | sprejemnica | 13,85 | keramika |
|  |  |  | A01-P3-02 | pisarna 1 | 25,33 | parket |
|  | S1 | Stanovanje S1 | A01-S1-01 | hodnik | 7,05 | keramika |
|  |  |  | A01-S1-02 | dnevni prostor | 25,33 | parket |
|  |  |  | A01-S1-03 | spalnica | 13,85 | parket |
|  |  |  | A01-S1-04 | kopalnica | 7,05 | keramika |
|   |  |  |   |   | 275,40 |   |
| 02 | S2 | Stanovanje S2 | A02-S2-01 | vhod, hodnik | 9,26 | parket |
|  |  |  | A02-S2-02 | dnevna soba | 25,33 | parket |
|  |  |  | A02-S2-03 | spalnica | 12,51 | parket |
|   |   |   | A02-S2-04 | kopalnica | 7,05 | keramika |
|   |   |   |   |   | 54,15 |   |

Opomba:

\*površina tlaka v tabeli praviloma predstavlja uporabno površino prostora. V primeru na primer mansardnih prostorov, kjer neto uporabna površina prostora ne sovpada vedno z dejansko površino finalnega tlaka, je potrebno navajati oba podatka o površini.

## Navedba ter utemeljitev dopustnih manjših odstopanj od gradbenega dovoljenja

Kratek opis odstopanj v skladu z zakonom, ki ureja graditev, priporočamo tabelaričen zapis:

|  |  |
| --- | --- |
| ODSTOPANJE | UTEMELJITEV |
| Povečanje dolžine objekta za 20 cm v smeri S-J | Povečanje ne presega dovoljenega preseganja posamezne zunanje mere, odmik objekta od sosednjih zemljišč pa zaradi spremembe ni manjši od minimalnega dovoljenega odmika in znaša 4,5 m. |

# LOKACIJSKI PRIKAZI

Spodnje tabele z navedbo listov ni treba ponavljati, če je že vključena v kazalo vsebine na začetku poročila.

|  |  |
| --- | --- |
| 1. PREGLEDNA SITUACIJA
 | 1:200 – 1:500 |
| 1. GRADBENA IN UREDITVENA SITUACIJA
 | 1:200 – 1:500 |
| 1. ZBIRNI PRIKAZ MINIMALNE KOMUNALNE OSKRBE OBJEKTA IN PRIKLJUČEVANJA OBJEKTA NA GOSPODARSKO JAVNO INFRASTRUKTURO TER ZAŠČITE IN PRESTAVITVE INFRASTRUKTURNIH VODOV
 | 1:200 – 1:500 |
| 1. GRAFIČNI IN DRUGI PODATKI ZA ZAKOLIČBO TER GEOREFERENCIRANJE OBJEKTA V PROSTORU
 | 1:200 – 1:500 |
| 1. DRUGI LOKACIJSKI PRIKAZI, KI SO BILI VKLJUČENI V DOKUMENTACIJO ZA PRIDOBIVANJE GRADBENEGA DOVOLJENJA, ČE PRIKAZUJEJO DOPUSTNA MANJŠA ODSTOPANJA
 | 1:200 – 1:500 |

# TEHNIČNI PRIKAZI

Spodnje tabele z navedbo listov ni treba ponavljati, če je že vključena v kazalo vsebine na začetku poročila.

|  |  |  |
| --- | --- | --- |
| 1 | TLORIS TEMELJEV IN KANALIZACIJE  | 1:50 |
| 2 | TLORIS PRITLIČJA | 1:50 |
| 3 | TLORIS TIPIČNE ETAŽE | 1:50 |
| 4 | TLORIS OSTREŠJA | 1:50 |
| 5 | TLORIS STREHE | 1:50 |
| 6 | PREREZ A-A | 1:50 |
| 7 | PREREZ B-B | 1:50 |
| 8 | SEVERNA FASADA | 1:50 |
| 9 | JUŽNA FASADA | 1:50 |
| 10 | VZHODNA FASADA | 1:50 |
| 11 | ZAHODNA FASADA | 1:50 |
| 12 | SHEMA STAVBNEGA POHIŠTVA | 1:50 |
| 13 | … |  |